નવરચિત પાટણ જિલ્‍લાના અતિ પછાત એવા સમી તાલુકાના છેવાડે કચ્‍છના નાના રણની કાંધી ઉપર આવેલ ગામડાઓની તદન બીન ઉપજાઉ અને ખારાશયુક્ત જમીનોમાં વન વિભાગ દ્વારા સરકારશ્રીની વિવિધ યોજનાઓ હેઠળ હાથ ધરવામાં આવેલ રોજગારલક્ષી કામો અને તેના કારણે તૈયાર થયેલ અસ્‍કયામતો ખરેખર લોકોપયોગી અને ટકાઉ છે. જેનો મહદઅંશે ગરીબી રેખા હેઠળ જીવતા ગામીણ ગરીબોનું જીવન ધોરણ ઉંચુ લાવવા માટે અસરકારક ફાળો આપી શકાયેલ છે. તેમજ વારંવાર દુષ્‍કાળથી પીડાતા ગ્રામજનોને હીજરત કરતાં અટકાવેલ છે.